Meer bekend oor Centurion-skietgeveg | Maroela Media
Die Centurion-skietgeveg tussen polisiebeamptes en verdagtes waarin een dood en vier ander beseer is, is as gevolg van 'n gekaapte voertuig.
Maroela Media het vroeër berig een man is tydens die skietgeveg oorlede, terwyl vier ander beseer is. Twee van die beseerdes is onder polisiebewaking na die Tembisa-hospitaal geneem vir verdere mediese sorg terwyl twee ander in hegtenis geneem is en nie mediese behandeling nodig gehad het nie.
Kapt. Thomas Mufamadi, woordvoerder van die polisie, sê lede van die metropolisie was op roetine-patrollie in die area toe hulle 'n verdagte Audi A4 met vyf insittendes van die pad probeer trek het. Die bestuurder het geweier om ag te slaan en het weggejaag, waarna die skietery ontstaan het.
Tydens die hoëspoed-jaagtog het die verdagtes beheer verloor oor hul voertuig en dit het in 'n sloot langs die pad beland.
Die polisie het beslag gelê op twee vuurwapens wat in die motor was.
Mufamadi sê 'n voorlopige ondersoek toon die voertuig was met vals registrasienommerplate toegerus en dat dit vroeër in Augustus 2017 in Daveyton gekaap is.
Die vier verdagtes sal binnekort voor die landdroshof verskyn op aanklag van die besit van 'n gekaapte voertuig en die besit van ongelisensieerde vuurwapens.
Mduduzi Manana bedank ná aanranding
Maroela, wat is 'vermeende verdagtes'? Verdagte verdagtes… kan jy dit glo!
Cherokee,lyk my jy is die nie-amptelike inspekteur van feitelike inhoud en taalkundige korrektheid van elke berig.Dalk moet jy sommer by Maroela aansoek doen vir 'n pos in die hoedanigheid.Dis soos die seun se pa wat op en af langs die veld heeltyd
die skeidsregter kritiseer en sommer alles bederf.
Moet mense altyd kla oor woord keuses ………..dit gaan oor n storie nie oor n eksamen vraestel nie…..
Well done…. metro police
Een ou Kerneels se well done metro police die res kla en kerm oor regte woordkeuses en uitsprake. Plaas julle maar net se dankie polisie nog verdagtes vas. Terwyl julle so kla en kerm het jy dalk al die vermeende, verdagte, vermoedelike ,alledged inbreker misgekyk wat die huise in jou straat dophou. Maak julle oe oop vir die regte dinge.